kardosdrur/scandi-wiki huggingface dataset:
ABNCoV2

ABNCoV2 er udviklingsnavnet på en af to danske vaccinekandidater mod sygdommen, COVID-19, der fremkaldes af SARS-CoV-2. Den anden udvikles af Statens Serum Institut og er allerede offentlig navngivet CoVAXIX. ABNCoV2 er udviklet på baggrund af lovende forudvikling på Københavns Universitet af et forskerhold ledet af Adam S. Bertelsen. Holdet bag vaccinekandidaten har i flere år udviklet en ny metode til udvikling af vacciner, viden og arbejde som de netop benyttede til at påbegynde udviklingen af denne vaccinekandidat i foråret 2020, udmiddelbart efter at pandemien greb fat i Danmark. Medicinal virksomheden Bavaria har tilsluttet sig udvikling igennem deres danske afdeling Bavarian Nordic, or faciliterer den videre udvikling, test faser og har selv budgetteret 200 millioner danske kroner udover den danske stats og andre fondes økonomiske støtte.

d. 8 marts 2021 offentliggjorde Bavarian Nordic at vaccinekandidaten nu var klar til at indlede de første menneskeforsøg. På dette tidspunkt var der allere flere vacciner færdigudviklede, godkendte og i brug. Forskerholdet bag kandidaten samt Bavarian Nordic arbejder på trods af dette videre, da kandidaten viser meget lovende resultater og det blev på dette tidspunkt blev vurderet at kommende mutationer kunne gøre at ABNCoV2 kunne erstatte vacciner, der muligvis blev gjort ineffektive af mutationerne. De første menneskeforsøg indledes i Nederlandene ved Radhoud Medical Centre med omkring 40 frivillige i et sammenlagt fase 1 og 2 program. Her har et lokalt forskerhold, der har arbejdet med ligne teknologi, nu tilsluttet sig til ABNCoV2 efter deres egen kandidat ikke fremviste tilfredsstillende resultater.

Nu er en række universiteter og virksomheder nu gået sammen i fælles arbejde med Københavns Universitet og Bavarian Nordic under konsortiet PREVENT-nCoV, med yderligere økonomisk støtte fra EUs Horizon 2020 program.

Forsøgsfase 1 & 2 
Mandag d. 9 august 2021 offentliggjorde konsortiet at forsøgsfase 1 er afsluttet med gode og lovende resultater blandt 45 forsøgspersoner. Der forekom ingen alvorlige bivirkninger, og den viser modstandsdygtig mod alle eksisterende COVID-19 mutationer og der blev målt antistof-niveauer op til 12 gange højere end hos dem der uden vaccine har overvundet sygdommen. Fase 2 opstarter umiddelbart herefter i samme måned på to centre i tyskland i august.

I publikationen af resultaterne beretter konsortiet foruden ovenstående, at de indledende resultater viser antistof-niveauer "der er op til 4,1 gange højere end førende mRNA vacciner" (med førende kan det antages at der refereres specifikt til de godkendte vacciner fra Pfizer/Biontech og Moderna). Resultaterne viser også at der opnås meget høje antistof-niveauer ved selv små dosering af vaccinekandidaten i forsøgspersoner, samt at man i tredje forsøgsfase vil afprøve doser helt ned mod en femtedel af den laveste dosering benyttet i fase 1.

Kilder og henvisninger 

Vaccination
COVID-19
Afbidt høgeskæg

Afbidt høgeskæg (Crepis praemorsa) er en planteart i kurvblomst-familien (Asteraceae). Den er en flerårig plante, der bliver 15-40 cm høj, med en bladløs, dunet stængel med 8-20 bleggule kurve i en kort, endestillet klase. Den vokser i kalkgræsland og høenge, med frisk jord. Den findes naturligt i Europa fra Sydskandinavien og Danmark over Central- og Østeuropa og Nordbalkan til det vestlige Centralsibirien.

Bestanden i Danmark er i tilbagegang og den regnet som en truet art på den danske rødliste.

Kilder og henvisninger 

Kurvblomst-familien
Rasmus Wikström

Rasmus Wikström (født 18. marts 2001) er en svensk professionel fodboldspiller, der spiller for den svenske Allsvenska-klub Mjällby AIF som midterforsvarer.

Klub karriere

Göteborg 
Wikström begyndte at spille fodbold for Partille IF, inden han sluttede sig til IFK Göteborg-akademiet i en alder af 13. Både hans onkel Peter "Erra" Eriksson og hans bedstefar Per-Erik "Perra" Eriksson har tidligere spillet for klubben.

Wikström fik sin seniordebut for IFK Göteborg den 11. juni 2018 i en 8-1 sejr over et udvalgt hold fra Dalarna i en venskabskamp på Åvallen i Nyhammar. I december 2018 underskrev Wikström en treårig professionel kontrakt, hvor han blev permanent forfremmet til førsteholdet.  Wikström debuterede i Allsvenskan den 13. juli 2019 i en uafgjort 1–1 mod Falkenbergs, hvor han blev skiftet ind i overtiden og erstattede Victor Wernersson.  
I en kamp mod Falkenbergs den 12. august 2019 debuterede Wikström fra start, men blev tvunget allerede efter 4 minutter da han pådrog sig en alvorlig korsbåndsskade.

AFC Eskilstuna (lån)
I marts 2021 underskrev Wikström en etårig låneaftale med AFC Eskilstuna, der spillede i den næst bedste række Superettan.
Han debuterede som starter for klubben den 12. april i en 0-0 uafgjort mod Västerås SK.
Han fik i alt 11 optrædener for klubben.

Brøndby
Den 29. juli 2021 underskrev Wikström en fireårig kontrakt med forsvarende Superligaen 2020-21-mestrene Brøndby IF. For et ikke oplyst gebyr.

Referencer 

Fodboldspillere fra Sverige
Det Europæiske Kontor for Bekæmpelse af Svig

Det Europæiske Kontor for Bekæmpelse af Svig (også kendt som OLAF, fra fransk: Office européen de lutte antifraude) er en enhed udpeget af den Europæiske Union til at beskytte unionens financielle interesser. Den blev grundlagt 28. april 1999 ved den europæiske forordning 1999/352.

Enheden har 3 primære opgaver:
 efterforske svindel med EU-budgettet
 efterforske og bekæmpe korruption og alvorlige forseelser inden for EU's institutioner
 udvikle Europa-Kommissionens politik for bekæmpelse af svig.

OLAF udfører sin mission ved, i fuld uafhængighed, at foretage interne og eksterne undersøgelser og koordinere aktiviteterne til bekæmpelse af svig i medlemsstaterne. OLAF giver EU-medlemsstaterne den nødvendige støtte og tekniske knowhow til at hjælpe dem i deres aktiviteter mod svig. Det bidrager til udformningen af Den Europæiske Unions strategi mod svig og tager de nødvendige initiativer for at styrke den relevante lovgivning.

OLAF foretager administrative undersøgelser, men har ingen retslige beføjelser i medlemslandene.

Referencer 

EU's institutioner
Kunst- og kulturgruppen Syntese

Kunst- og kulturgruppen Syntese, ofte kaldet Kunstnergruppen Syntese eller blot Syntese, er en forening med kunstneriske, kulturelle og kulturpolitiske projekter og initiativer på programmet. Syntese blev stiftet i 1983 af billedkunstnerne Steen Krarup Jensen, Per Johan Svendsen og Flemming Vincent. Billedkunstprojekter er det primære i gruppens arbejde. Syntese var med opsigtsvækkende udstillinger, udsmykninger og samfundskritiske aktioner centrale og fornyende på den danske kunstscene fra begyndelsen af 1980’erne til midt i 1990’erne.

Udstillinger  
 Abstrakt og konkret. Menneskerettigheder gennem 50 år (1998)
 Synteses permanente kulturlaboratorium (1994)
 Racismen har ingen fremtid (1989)
 Den lange rejse (1989)
 Mot strømmen (1989)
 Har spøgelser noget at sku’ ha’ sagt? (1988)
 Er stilheden permanent? (1986)
 Danske myter. Dansk jord i danske hoveder. (1985)
 Charlottenborgs Efterårsudstilling (1984)
 Der festes omkring Daisys kolonihavehus (1984)
 Charlottenborgs Forårsudstilling (1984)
 KP. Kunstnernes Påskeudstilling (1984)
 Gud er neger, og hun har nogle dejlige nødder (1983)

Udsmykninger 
 Herfra min verden går. Hou Skole, Hou (1993)
 En go historie. Havremarkens skole, København (1993)
 En fremmed er en ven du ikke har mødt. Korsgade, København (1989)
 Gæstfrihedens Plads. Ahlefeldtsgade, København (1989) 
 Biblioteca Nacional de Nicaragua mm. Managua og Sebaco, Nicaragua. (1988)
 Trolden, Odder (1987)

Kildehenvisninger

Eksterne henvisninger 
 Åbent arkiv • Kunst- og kulturgruppen Syntese
 Syntese på leksikon.org
Kunst
Kunstnere
Kulturfolk
Johan Hansen

Johan Hansen kan henvise til følgende personer:

 Johan Hansen (1838-1913) – dansk grosserer og skibsreder
 Johan Hansen (1861-1943) – dansk skibsreder, politiker og minister
 Johan Hansen (grosserer) (1845-1928) – københavnsk fabrikant og grosserer
 Jóhan á Plógv Hansen – færøsk håndboldspiller
Smulder Muldwerfer

Smulder Muldwerfer (engelsk Mulch Diggums) er en fiktiv kleptoman-dværg i Artemis Fowl-serien af den irske forfatter Eoin Colfer.

Han er kriminel og er blevet arresteret adskillige gange af NIS; han stjæler fra muddermænd (mennesker) og fra Folket. Han er en dygtig indbrudstyv, men er også kendt for sine kraftfulde og dødelige prutter, der inkluderer forskellige typer som "torpedo" og "Cyklon".

Som dværg kan han grave tunneler under jorden ved at lade sine kæber gå af led og gnave sig igennem jorden. Hans skæghår fungerer som antenner, der kan opfange vibrationer under jorden og igennem vægge. Når hårene trækkes ud bliver der hurtigt hårde, og kan bruges som nøgler eller til at dirke låse op med. Hans spyt bliver stenhårdt, når det tørrer og det er selvlysende. Det indeholder også et beroligende stof. 

Det er en tilbagevendende joke i serien, at han lugter fælt.

Karakterer i Artemis Fowl
Holly Short

Holly Short er en fiktiv karakter i Eoin Colfers serie Artemis Fowl. Short er en fe, og i størstedelen af serien er hun ansat i NIS, først som kaptajn og senere som kommandør. Hun er den første kvindelige kaptajn i deres særlige eliteenhed, og er derfor konstant på prøve, og hun er af den klare overbevisning at Julius Root, der ansatte hende, ikke bryder sig om hende.

I den første bog bliver hun kidnappet af Artemis Fowl for at han kan få 1 ton guld i løsesum fra Folket, men de udvikler over de efterfølgende bøger et nært venskab.

Karakterer i Artemis Fowl
Bodiluddelingen 1989

Bodiluddelingen 1989 blev afholdt i 1989 på Dagmar Teatret i København og markerede den 42. gang at Bodilprisen blev uddelt.

Søren Kragh-Jacobsen vinder sin anden Bodil for bedste danske film med Skyggen af Emma, mens det er Morten Arnfreds Himmel og Helvede, der ellers løber med flest priser for de fleste skuespiller-kategorier.

Vindere

Referencer

Eksterne henvisninger 

 Officiel side

1989
Begivenheder i 1989
Foaly

Foaly er en fiktiv karakter i Eoin Colfers serie Artemis Fowl. Foaly er teknisk konsulent for NIS. Han er den mest intelligente kentaur på jorden (både over og under), og han betragter sig selv som et geni, der ikke er værdsat. Han er bagmanden bag størstedelen af den avancerede teknologi, som fe-verdenen er i besiddelse af. Hans største rival er dog hans tidligere klassekammerat, feen Opal Koboi, hvis store kommercielle laboratorium også har produceret en stor del af feerne teknologi. Foaly er er paranoid og tror på mange konspirationsteorier.

Der vides ikke meget om Foalys tidligere liv. Der er ingen direkte indikationer af hans alder, men han er dog ældre en NIS-kaptajnen Holly Short, som er en af de få personer, som han kommer godt ud af det med. 

Karakterer i Artemis Fowl
Bodiluddelingen 1990

Bodiluddelingen 1990 blev afholdt i 1990 på Dagmar Teatret i København og markerede den 43. gang at Bodilprisen blev uddelt. Uddelingens værter var Kim Schumacher og Michael Meyerheim.

Dansen med Regitze af Kaspar Rostrup blev uddelingens vinder, da den vandt alle skuespilskategorier samt prisen for bedste danske film. Filmen gik forståeligt nok videre til at blive nomineret til den amerikanske Oscar, dog uden at vinde. Ghita Nørby modtager sin tredje og Frits Helmuth sin anden Bodil-pris for henholdsvis bedste kvindelige hovedrolle og bedste mandlige hovedrolle.

Vindere

Referencer

Eksterne henvisninger 

 Officiel side

1990
Begivenheder i 1990
Mark Eaton

Mark Edward Eaton (født d. 24. januar 1957, død d. 28. maj 2021) var en amerikansk basketballspiller, som spillede 11 sæsoner i NBA, alle for Utah Jazz.

Mark Eaton var en af de bedste forsvarspillere i NBA-historien, og vandt Defensive Player of the Year to gange. Eaton holder også rekorden for flest blokeret skud i en NBA sæson, da han i 1984-85 sæsonen blokerede 456 skud, samt rekorden for flest blokeret skud per kamp, med gennemsnit af 3.51 per kamp. Eaton har fjerde flest blokeret skud i NBA historien. Eatons nummer 53 er også blevet trukket tilbage af Utah Jazz i ære for hans tid på holdet.

Eaton døde d. 28. maj 2021 efter han blev fundet livløs under en cykeltur.

Referencer

Eksterne henvisninger 

 Mark Eatons side på NBA.com

Basketballspillere fra USA
Basketballspillere fra Utah Jazz
Bodiluddelingen 1991

Bodiluddelingen 1991 blev afholdt i 1991 i Imperial i København og markerede den 44. gang at Bodilprisen blev uddelt.

Birger Larsens Lad isbjørnene danse og Eddie Thomas Petersens ungdomsfilm Springflod var de to store vindere med uddelingen, hvor Springflod vandt de to kvindelige skuespilskategorier og Lad isbjørnene danse vandt for bedste mandlige hovedrolle og bedste danske film. Den kun 18-årige Trine Dyrholm modtog for sin filmdebut prisen for bedste kvindelige hovedrolle og var dermed én af de yngste i Bodil'ens historie til at have vundet denne pris. Den polske instruktør Krzysztof Kieslowski modtager for andet år i træk prisen for bedste europæiske film.

Vindere

Referencer

Eksterne henvisninger 

 Officiel side

1991
Begivenheder i 1991
Opal Koboi

Opal Koboi er en fiktiv karakter i Eoin Colfers serie Artemis Fowl. Karakteren blev introduceret i Artemis Fowl: Det Arktiske Intermezzo (2002) som en antagonist, og Colfer brugte hende igen som den primære antagonist i Artemis Fowl: Opals Hævn, Artemis Fowl: Tidsparadokset og Artemis Fowl: Den Sidste Vogter, og har således givet hendes status som Artemis Fowls ærkefjende.

Koboi er en voldsomt intelligent småalf, der næst efter den geniale Foaly, har bidraget med flest nye opfindelser til Folket, der gør at de er teknologisk overlegne menneskene, der lever over jorden.

I filmatiseringen fra 2020 har Hong Chau lagt stemme til karakteren, der er dubbet henover en stand-in i form af Emily Brockmann, Jessica Rhodes og Charlie Cameron.

Noter 

Karakterer i Artemis Fowl
Bodiluddelingen 1992

Bodiluddelingen 1992 blev afholdt i 1992 i Imperial i København og markerede den 45. gang at Bodilprisen blev uddelt.

Lars von Triers Europa vinder prisen for bedste danske film, og i modsætning til 1985, dukker Trier op til uddelingen og modtager prisen, som han dedikerer til hele filmholdet og sin og deres familier. Ghita Nørby modtager sin fjerde Bodil-pris for Freud flytter hjemmefra, Ole Lemmeke modtager sin anden Bodil-pris for De nøgne træer, og den kun 18-årige Nikolaj Lie Kaas vinder for sin filmdebut i Drengene fra Sankt Petri prisen for bedste mandlige birolle, hvilket gør ham til én af de yngste i Bodil'ens historie til at have modtaget en pris i den kategori.

Vindere

Øvrige priser

Æres-Bodil 

 Ghita Beckendorff (filmklipper) for sit arbejde som klipper

Referencer

Eksterne henvisninger 

 Officiel side

1992
Begivenheder i 1992
Artemis Fowl: Den Tabte Koloni

Artemis Fowl: Den Tabte Koloni er en ungdoms-fantasybog af den irske forfatter Eoin Colfer fra 2006. Det er den femte bog i Artemis Fowl-serien.

Oprindeligt skulle den være udgivet i Storbritannien og Irland den 7. september 2006, men sendt i butikkerne allerede 2. august.

Bogen følger Artemis Fowl, der har beregnet at en dæmon viser sig i en bestemt rytme forskellige steder på jorden. Et andet barne-geni, Minerva Paradizo, er dog også ude efter dæmonen. Historien involverer tidsrejse, og blev efterfulgt af Artemis Fowl: Tidsparadokset.

Den Tabte Koloni
Litteratur i 2006
Artemis Fowl: Tidsparadokset

Artemis Fowl: Tidsparadokset er en ungdoms-fantasybog af den irske forfatter Eoin Colfer fra 2008. Det er den sjette bog i Artemis Fowl-serien. Den blev udgivet den 5. juli 2008 i USA og dne 7. august i Storbritannien. Med sine 432 sider er det den længste bog i serien. I Colfers videoblogs nævnte han allerede inden udgivelsen, at det muligvis ikke ville være den sidst ebog, men i hvert fald den sidste i 3 år. Den bliver efterfulgt af Artemis Fowl: Atlantiskomplekset.

Bogen følger Artemis Fowl, der er bekymret over sin mor, der har fået en sygdom, fordi Artemis' har fået magisk hjælp af feerne til at kurere hende i en tidliger ebog. Hun lider nu af en fe-sygdom som vil slå hende ihjel, hvis ikke den bliver behandlet med hjernevæske fra en særlig lemur, der nu er uddød, fordi Artemis selv har stjålet og solgt den 8 år tidligere. Han overbeviser Holly Short, Foaly og Nr. 1 om at hjælpe sig ved at rejse tilbage i tiden og få fat i lemuren, hvor han møder sit yngre jeg, og finder ud af at Opal Koboi også er ude efter lemuren.

Ved udgivelsen gik Artemis Fowl-serien fra en niende- til en andenplads i børnebogssektionen af New York Times bedstseller-liste.

Referencer 

Tidsparadokset
Litteratur i 2008
Morten Mattrup Smedskjær

Morten Mattrup Smedskjær (født 25.02.1984) er professor ved Institut for Kemi og Biovidenskab, Aalborg Universitet, hvor han er leder for Oxide Glass Chemistry Group. Hans forskningsområde er glas og glaskeramiske materialer; struktur/egenskab forhold; mekaniske egenskaber af amorfe faste stoffer; topologisk og strukturel modellering; molekylær dynamik; maskinlæring.

Uddannelse og karriere 
Morten Mattrup Smedskjær har en kandidatgrad i kemiteknik (2008) og en Ph.d. i materialekemi (2011) fra Aalborg Universitet. Under hans Ph.d. var han 3 måneder ved National University of Singapore og 4 måneder ved Zhejiang University, Kina. Efterfølgende var han forsker ved Glass Research Department, Corning Incorporated, USA indtil 2012, hvor han blev ansat ved Aalborg Universitet. Han blev professor ved Aalborg Universitet i 2016.

Siden 2020 har han været associeret redaktør for Journal of the American Ceramic Society og leder af Ph.d.-programmer ved Institut for Kemi og Biovidenskab, Aalborg Universitet. Han har desuden været medformand for ”Frontiers of Glass Science” forskningskonference i Brasilien og ledende organisator for ”Glass Physics” forskningskonference i Boston, USA.

Morten Mattrup Smedskjær har udgivet over 180 publikationer, hvor han er førsteforfatter og/eller kontaktforfatter på over 100 af dem.

Hæder 
Morten Mattrup Smedskjær har modtaget en række hædersbevisninger gennem sine karriere. Udvalgte ses nedenfor:

 2021, Elected Fellow, Akademiet for de Tekniske Videnskaber
 2019, Grundfosprisen, Poul Due Jensen Foundation
 2019, W.H. Zachariasen Award, Journal of Non-Crystalline Solids
 2019, Vittorio Gottardi Prize, International Commission on Glass
 2018, Sir Alastair Pilkington Award, Society of Glass Technology
 2016, Corning’s 2015 Outstanding Publication Award, Corning Incorporated, USA
 2014, Teacher of the Year, Institut for Kemi og Biovidenskab, AAU  
 2013, Lundbeck Foundation’s Talent Prize, Denmark
 2012, Corning’s 2011 Outstanding Publication Award, Corning Incorporated, USA
 2012, Spar Nord Foundation’s Research Award, Denmark
 2011, Best Ph.D. Award from Danish Academy of Natural Science, Denmark
 2010, Norbert J. Kreidl Award from American Ceramic Society, USA
 2010, Elite Research Scholarship from Danish Ministry of Science, Denmark

Referencer 

Professorer fra Aalborg Universitet
Ansatte ved Aalborg Universitet
Modtagere af Grundfosprisen
Martin Bach Jensen

Martin Bach Jensen (født 6. november 1963) er professor ved Center for Almen Medicin, Klinisk Institut, Aalborg Universitet og ejer af og praktiserende læge ved Lægeklinikken Sæby Sundhedshus.

Uddannelse og karriere 
Martin Bach Jensen har en ph.d. (1996) og blev cand.med. (1997) fra Aarhus Universitet. I 2004 blev han speciallæge i almen medicin.

Fra 2010 til 2015 var han leder af forskningsenheden for almen praksis i Nordjylland. I 2015 var han klinikchef for Center for Clinical and Basic Research (CCBR) i Aalborg. Fra 2015 til 2019 var han leder af Center for Almen Medicin ved Aalborg Universitet.

Han har han været/er medlem af talrige organisationer og råd og er blevet udpeget til deltagelse i udvalgsarbejde under Sundhedsstyrelsen flere gange.

Priser 
Martin Bach Jensen har modtaget følgende priser gennem sin karriere:

 1993, The Abbot Fellowship Award (ved the European Society for Parenteral and Enteral Nutrition (ESPEN) congress)
 2016, Magda M. and Svend Aage Friederichs Memorial Fund (Mindelegat) for forskning i almen praksis (w/Lawyer Knud Vedelsby).

Publikationer 
Martin Bach Jensen har udgivet over 100 publikationer (80+ med peer review) herunder bidraget til 3 bøger:

 Bjerrum, Lars; Ertmann, Ruth Kirk; Jarbøl, Dorte Ejg; Jensen, Martin Bach; Maagaard, Roar; Sandbæk, Annelli. 101 almenmedicinske patienter (101General Medical Patients). 1.ed. Copenhagen: Munksgaard. 256 p.  
 Hunskår, S. (ed.) Almen medicin (General Medicine). Danish editorial board: Bjerrum, Lars; Ertmann, Ruth Kirk; Jarbøl, Dorte Ejg; Jensen, Martin Bach; Kristensen, Jette Kolding; Maagaard, Roar. Copenhagen: Munksgaard, 2014. 982 p.
 Jensen, MB ”Ernæring i Rekonvalescensen” (Nutrition in the convalescence). In Hessov & PB Jeppesen (eds.) Klinisk Ernæring. 5. ed. Copenhagen: Munksgaard 2011.

Kilder og henvisninger 

Professorer fra Aalborg Universitet
Ansatte ved Aalborg Universitet
Den Syvende Dværg

Den Syvende Dværg er en korthistorie i Eoin Colfer fantasy-serie Artemis Fowl. Den blev udgivet første gang som en enkeltstående bog til World Book Day i 2004 og kostede £1 i Storbritannien, €1 i Europa eller en World Book Day token. Den blev udgivet som en af korthistorierne i Artemis Fowl Files sammen med Optagelsesprøven . I seriens kronologi foregår Den Syvende Dværg efter begivenhederne i Artemis Fowl (2001) og Artemis Fowl: Det Arktiske Intermezzo (2002). Titlen refererer til Snehvide og de Syv Små Dværge.

Handling 
Artemis Fowl lokker dværgen, Smulder Muldwerfer til New York City og bringer ham herefter tilbage til Irland og stjæler den uvurderlige Fei Fei-tiara, da indeholder en unik blå diamant. Artemis påstår at han vil bruge den til en laser. En bande af seks dværge, ledet af Sergei, har allerede stjålet tiaraen og planlægger at sælge den i det cirkus, hvor de arbejder under dække, og hvor adskillige europæiske juvelerer kommer. Mens dværgene optræder i cirkusset sniger Muldwerfer sig ind og tager tiaraen, og slår også lederen ud.

NIS-kaptajnen Holly Short har slappet af på et luksusresort, der tilhører Folket, mens de venter på at Rådet får renset sit navn for episoden på Fowl Manor. Foaly ringer og siger, at hun skal spore Artemis' fly; NIS er blevet alarmeret af en Muldwerfers stjålne NIS-hjelm. Short fanger Artemis med tiaraen, men ikke før han formår at bytte den uvurderlige blå diamant ud med en falsk ditto.

Holly tager tiaraen og vil slette Artemis hukommelse om Folket. Artemis påpeger, at han kun har udført en kriminel handling i menneskenes verden, og ikke har gjort noget for at afsløre Folket. Short ved heldgivis ikke noget om at Muldwerfer har været involveret.

Det viser sig at den blå diamant har den samme farve som Artemis' fars øjne, og han giver diamanten til sin mor, Angeline, og lover at han nok skal finde sin far.

Referencer 

Artemis Fowl-bøger
Litteratur i 2004
Anton Geesink

Antonius Johannes Geesink (født 6. april 1934, død 27. august 2010) var en hollandsk 10. dan judoka.
Han var den første ikke-japanske judoka der vandt guld ved Verdensmesterskabet i judo, hvilket han gjorde i 1961 og 1965. Han var også olympisk mester, da han vandt guld ved Sommer-OL 1964 i Tokyo. Han vandt også hele 21 europamesterskaber gennem sin karriere.

Referencer

Eksterne henvisininger 

 

Judoka fra Holland
Verdensmestre i judo
Olympiske mestre fra Holland
VM i judo 1958

VM i judo 1958 var det andet verdensmesterskab for herrer og blev afholdt i Tokyo i Japan den 30. november 1958.

Medaljeoversigt

Herrer

Medaljefordeling

Referencer 

1958
Sport i 1958